กรุงเทพฯพบสุนัขบ้าแค่ 6 ไม่ใช่ 16 
กทม.เตรียมวัคซีนรับ 2 แสน 5 หมื่นโดส-พร้อมร่วม 6 ปริมณฑลป้องกัน,เมื่อวันที่ 15 มี.ค. พล.ต.อ.อัศวิน ขวัญเมือง ผู้ว่าฯ กทม. เปิดเผยขณะร่วมกิจกรรมรณรงค์ป้องกันโรคพิษสุนัขบ้า ที่วัดอัมพวา ซ.จรัญสนิทวงศ์ 22 เขตบางกอกน้อย ว่า วันนี้ กทม.โดยสำนักอนามัยและสำนักงานเขตบางกอกน้อยได้นัดประชาชนในชุมชนวัดอัมพวา หรือบริเวณใกล้เคียง นำสุนัขและแมวมาฉีดวัคซีนป้องกันโรคพิษสุนัขบ้า ซึ่งสำนักอนามัยนำวัคซีนมาบริการจำนวนกว่า 600 โดส รวมถึงให้บริการทำหมันสุนัขและแมว ทั้งนี้ กทม.จะพยายามกระจายหน่วยบริการดังกล่าวให้ครอบคลุมพื้นที่กรุงเทพฯมากที่สุด สำหรับข่าวการแพร่ระบาดของโรคพิษสุนัขบ้าในพื้นที่กรุงเทพฯ ซึ่งข้อมูลที่กรมปศุสัตว์ระบุว่าปีนี้พื้นที่กรุงเทพฯมีสัตว์ติดเชื้อพิษสุนัขบ้าจำนวน 16 ตัวนั้นเป็นข้อมูลคลาดเคลื่อน ยืนยันว่ากรุงเทพฯมีเพียง 6 ตัว เพราะการนับจำนวน กทม.เริ่มนับจากปีปฏิทิน คือตั้งแต่ 1 ม.ค.-31 ธ.ค. แต่กรมปศุสัตว์นับตามปีงบประมาณคือตั้งแต่ 1 ต.ค.-30 ก.ย. ข้อมูลจึงไม่ตรงกัน,พล.ต.อ.อัศวินกล่าวว่า กทม. พยายามให้ทุกส่วนราชการ ช่วยกันตรวจสอบ รวมถึงหากประชาชนพบเห็นสุนัขจรจัดสามารถแจ้งมาที่ กทม. เพื่อประสานให้สำนักอนามัยเข้าไปจับฉีดวัคซีนป้องกันโรคพิษสุนัขบ้า ซึ่งในปีงบประมาณ 2561 กทม.ได้เตรียมวัคซีนไว้แล้ว 250,000 โดส ปัจจุบันยังฉีดไม่ถึงครึ่ง ผู้สื่อข่าวถามว่า ข้อบัญญัติ กทม.เกี่ยวกับการทิ้งสุนัข กทม.สามารถนำมาบังคับใช้ได้หรือไม่เพื่อควบคุมจำนวนสุนัขจรจัดในพื้นที่กรุงเทพฯ พล.ต.อ.อัศวินกล่าวว่า อยู่ที่จิตวิญญาณของคน ถ้านำมาปล่อยก็ถือว่าเป็นบาปให้กับสังคม ทั้งนี้ ขอวิงวอนประชาชนอย่าเอาหมาหรือแมวที่ไม่เต็มใจเลี้ยงไปแอบปล่อยวัด แต่ให้ประสานสำนักอนามัย หรือเขต รับไปไว้ที่ศูนย์พักพิงสุนัข กทม. จะดีกว่า กทม.จะหารือกับจังหวัดรอยต่อกรุงเทพฯ 6 จังหวัด ได้แก่ นนทบุรี สมุทรปราการ นครปฐม สมุทรสาคร ฉะเชิงเทรา และปทุมธานี เกี่ยวกับมาตรการควบคุม ป้องกันโรคพิษสุนัขบ้าอีกด้วย ผู้ว่าฯ กทม.กล่าวสรุป.
เมื่อวันที่ 15 มี.ค. พล.ต.อ.อัศวิน ขวัญเมือง ผู้ว่าฯ กทม. เปิดเผยขณะร่วมกิจกรรมรณรงค์ป้องกันโรคพิษสุนัขบ้า ที่วัดอัมพวา ซ.จรัญสนิทวงศ์ 22 เขตบางกอกน้อย
โรคพิษสุนัขบ้า,กรุงเทพ,วัดอัมพวา,อัศวิน ขวัญเมือง,ฉีดวัคซีน